Bluescreen og computereffekter og syv års slid er det, der kræves for at lave en film.

Det kan Ole Japp skrive under på. Han er direktør i Japp Produktion, og han har lavet filmen 'Nordvestxpeditionen', der fik premiere onsdag.

Det specielle ved filmen er, at den langt hen ad vejen er optaget i Ole Japps baghave i Lystrup ved Aarhus.

- Jeg var slet ikke klar over, hvad det ville være for et maratonløb at blive færdig med den her film, siger Ole Japp til TV 2 | ØSTJYLLAND.

Filmen handler om den norske søfarer Jens Munk, der var kaptajn på skibet Enhjørningen. Ole Japp har skrevet, instrueret og spillet hovedrollen som Jens Munk i filmen.

Nu er anmeldelserne kommet, og de er bestemt ikke alle sammen positive.

'Pinligt amatørprojekt' kalder Jyllands-Posten hans film, men det lader han sig ikke slå ud af.

- Bare det, at vi er kommet dertil, at vi har fået en anmeldelse, som han siger.

Du kan komme med bag facaden på filmen og se, hvordan man optager film i en baghave i Lystrup i videoen øverst i artiklen.